Emporio Armani EA3072F Eyeglasses Frames
Matte Black Matte Blue Matte Havana Matte Opal Grey
SKU: EA3072F5452 56 Jesaya 61 | Beibele Inthaneteng | Phetolelo ya Lefase le Lefsa
61 Moya wa Mmuši Morena Jehofa o go nna,+ gobane Jehofa o ntloleditše+ go botša ba boleta ditaba tše dibotse.+ O nthomile gore ke tleme ba dipelo tše di kwelego bohloko,+ ke goeletše khunologo go bao ba thopilwego+ le go budulla kudu mahlo a bagolegwa;+ 2 ke goeletše ngwaga wa kgahlego wa Jehofa+ le letšatši la tefetšo la Modimo wa rena;+ ke homotše bohle bao ba llago;+ 3 ke nee bao ba llelago Tsione sa go rwalwa hlogong go e na le go ba nea molora,+ ke ba nee makhura a gore ba hlalale+ go e na le go lla, ke ba nee seaparo sa tumišo go e na le moya o nyamilego;+ ba tla bitšwa dihlare tše dikgolo tša go loka,+ tšeo di bjetšwego ke Jehofa,+ gore a botsefatšwe.+ 4 Ba tla aga lefsa mafelo ao e lego kgale a šwalalantšwe;+ ba tla tsoša le mašope a kgale,+ ba tla tsošološa metse e šwalalantšwego,+ e lego mašope a bilego gona melokong ka go latelelana. 5 “Batho bašele ba tla tla ba diša mehlape ya lena+ gomme bašele+ ya ba balemi ba lena le bao ba le lemelago morara.+ 6 Ge e le lena, le tla bitšwa baperisita ba Jehofa;+ go tla thwe le badiredi+ ba Modimo wa rena. Le tla ja matlotlo a ditšhaba+ gomme la ikgogomoša ka baka la mahumo a letago ao le a hweditšego go bona.+ 7 Go e na le gore batho ba ka ba hlabje ke dihlong, ba tla bušetšwa gabedi,+ go e na le gore ba kokobetšwe ba tla goeletša ka lethabo ka baka la kabelo ya bona.+ Ka gona ba tla hwetša dikarolo tše pedi nageng ya bona.+ Ba tla thaba go iša mehleng ya neng le neng.+ 8 Nna, Jehofa, ke rata toka+ gomme ke hloile bohlakodi le go se loke.+ Ke tla ba nea moputso wa bona ka go botega+ gomme ka dira kgwerano ya neng le neng le bona.+ 9 Bana ba bona ba tla tsebja ditšhabeng,+ ditlogolo tša bona tša tsebja merafong. Ka moka bao ba ba bonago ba tla tseba+ gore ke bana bao ba šegofaditšwego ke Jehofa.”+ 10 Ruri ke tla hlalalela Jehofa.+ Moya wa ka o tla thabela Modimo wa ka.+ Ka gobane o nkapešitše diaparo tša phološo;+ o mphuthetše ka seaparo sa go hloka matsogo sa toko,+ go etša monyadi yo a rwalago hlogong go swana le moperisita,+ le go etša monyadiwa yo a ikgabišago ka dikgabiši.+ 11 Go etša ge lefase le hlogiša dimela tša lona le go etša ge serapa se hlogiša tšeo di bjetšwego go sona,+ ka mokgwa o swanago Mmuši Morena Jehofa o tla hlogiša toko+ le tumišo pele ga ditšhaba ka moka.+